**DAINOS LIETUVAI KONKURSAS**

 **„SKAMBANTI LAISVĖ”**

**NUOSTATAI**

1. **BENDROSIOS NUOSTATOS**
	1. Konkursas „Skambanti laisvė“ – dainos Lietuvai konkursas (toliau – konkursas), kuriuo siekiama skatinti muzikinį kūrybiškumą bei meninę saviraišką, atrasti naujus atlikėjus, puoselėti patriotiškumą.
	2. Konkurso uždaviniai:
		1. Tobulinti dainavimo patirtį.
		2. Skatinti kūrybiškumą ir saviraišką.
		3. Skatinti patriotiškumą.
	3. Renginį organizuoja VšĮ Lazdijų kultūros centras.
	4. Konkurso kooordinatorė Inga Basevičiūtė, tel. 861632818, e.p. lkc.organizat@gmail.com.
	5. Konkurso organizatoriai pasilieka teisę keisti konkurso nuostatus.
2. **KONKURSO DALYVIAI IR REGISTRACIJA**
	1. Konkurso dalyviai turi būti iki 14 metų ( vaikų kategorija), nuo 15 m. iki 29 m.(jaunimo kategorija) arba ansamblis (duetas ir t.t.) iš vienos šeimos, kai bent vienas iš dalyvių iki 29 metų amžiaus.
	2. Konkurso dalyviai skirstomi į tris kategorijas: vaikų iki 14 metų kategorija; jaunimo iki 29 metų kategorija; šeimų ansamblių kategorija.
	3. Dalyvių registracijos tvarka:
		1. Dalyviai užregistruoja konkursui parašydami laišką el. paštu, kuriame nurodo: savo vardą, pavardę (jei konkurse dalyvauja šeimos ansamblis, tai nurodomi visų dalyvių vardai ir pavardės arba ansamblio pavadinimas), kontaktinį telefono numerį, metus, bei dainos pavadinimą su tiksliu muzikos ir žodžių autoriumi.
		2. Naudojant [www.wetransfer.com](http://www.wetransfer.com) atsiunčiamas vaizdo įrašas, kuriame aiškiai matomi ir girdimi dalyviai. (Vaizdo įrašas turi būti nufilmuotas horizontaliai, kitu atveju prašysime įrašyti iš naujo).
		3. Dalyviai dalyvaudami konkurse sutinka, kad vaizdo įrašas būtų patalpintas Lazdijų kultūros centro *Facebook* paskyroje ir leidžiamas Lazdijų Nepriklausomybės aikštėje Kovo 11-osios proga.
3. **REPERTUARAS**
	1. Konkurso dalyviai atlieka vieną dainą Lietuvos, laisvės, patriotiškumo, Lietuvos gamtos tema, lietuvių kalba.
	2. Atlikėjas (solistas, duetas ir t.t.) gali dainuoti su fonogramos ar gyvu pritarimu.
4. **VERTINIMAS IR APDOVANOJIMAI**
	1. Konkurso metu bus vertinamas atlikėjo ar ansamblio dainos atlikimas, sceniškumas, kūrinio interpretacija, kontaktas su žiūrovu (akių kontakto palaikymas su kamera), renkama smagiausiai atlikta daina.
	2. Konkurso vertinimo komisiją kviečia organizatoriai.
5. **APDOVANOJIMAI**
	1. Komisijos nuomone geriausiai pasirodę dalyviai vaikų, jaunimo ir šeimų kategorijose gaus padėkas ir prizus.
	2. Visiems dalyviams bus įteikti dalyvio sertifikatai, kurie bus siunčiami elektroniniu paštu.
	3. Komisija pasilieka teisę suteikti papildomas nominacijas.
6. **KONKURSO LAIKAS IR VIETA**
	1. Konkursas vyks iki kovo 9 d. 17 val. Kovo 10 d. komisija rinks nugalėtojus. Kovo 11 d. visi vaizdo įrašai ir nugalėtojai bus skelbiami Lazdijų kultūros *Facebook* paskyroje, bei iš atsiųstų dainų sudaryta koncertinė programa bus leidžiama Lazdijų Nepriklausomybės aikštėje (pagal organizatorių numatytą planą).